II amžius pr. m. e.

Antrasis amžius prieš mūsų erą – šimto metų laikotarpis, prasidėjęs 200 m. pr. m. e. sausio 1 dieną ir pasibaigęs 101 m. pr. m. e. gruodžio 31 dieną.

Dėl savo svarbos religijų istorijoje šis amžius vadinamas ašiniu.Meister, Chad (2009). Introducing Philosophy of Religion. Abingdon: Routledge. p. 10. Šiuo laikmečiu Romos respublika smarkiai plėtėsi, Artimuosiuose Rytuose helenistinės valstybės (Seleukidų imperija ir kt.) išgyveno nuosmukį ir pripažino romėnų viršneybę. Rytų Azijoje Han dinastija išplėtė savo valdas nuo Vidurinės Azijos iki Korėjos.

Tūkstantmečiai: 2 tūkstantmetis pr. m. e. – 1 tūkstantmetis pr. m. e. – 1 tūkstantmetis

Amžiai: III amžius pr. m. e. – II amžius pr. m. e. – I amžius pr. m. e.

 Įvykiai 
 ~200 m. pr. m. e. įvyko Panijaus mūšis – Seleukidai nugalėjo Kelesiriją.Johstono, Paul (2017). „„No Strength To Stand“: Defeat at Panium, the Macedonian Class, and Ptolemaic Decline“. In: Clark, Jessica H.; Turner, Brian (eds.). Brills Companion to Military Defeat in Ancient Mediterranean Society. Leiden: Brill Publishers.
 197 m. pr. m. e. įvyko Kinoskefalų mūšis – romėnai nugalėjo Pilypo V Makedoniečio kariauną. Baigėsi Antrasis Makedonijos karas, ir Senovės Makedonija perduoda savo valdas Romai.N.G.L. Hammond, „The Campaign and Battle of Cynoscephalae in 197 BC“ in: Journal of Hellenic Studies, 108 (1988)
 196 m. pr. m. e. Antiochas III Didysis užkariavo Mažąją Aziją ir Trakiją.
 192–188 m. pr. m. e. – romėnų–Seleukidų karas. Antiochas III Didysis įsiveržia į Graikiją, bet patiria pralaimėjimą nuo romėnų ir priverstas atduoti savo valdas Mažojoje Azijoje.
 189 m. pr. m. e. Galatijoje kyla karas tarp galatų ir romėnų. Romos pergalė.
 185 pr. pr. m. e. per rūmų perversmą buvo nužudytas paskutinis Maurjų atstovas Brihadratha. Indiją valdo Šungų dinastija.
 180 m. pr. m. e. įkurta Indo-graikų karalystė.
 197–179 m. pr. m. e. keltiberų karas tarp Romos ir keltiberų genčių Iberijos pusiasalyje. Romėnų pergalė.
 186 m. pr. m. e. Pidnos mūšis – romėnai sunaikina Makedonijos karalystę.Paul K. Davis. 100 Decisive Battles from Ancient Times to the Present: The World’s Major Battles and How They Shaped History. Oxford: Oxford University Press, 1999, p. 51.
 167–160 m. pr. m. e. Makabiejų sukilimas – žydai įveikia Seleukidus ir atsatato Jeruzalės šventyklą.
 145 m. pr. m. e. Sirijos karų pabaiga – Antiochijos mūšyje Ptolemajai galutinai sumušė Seleukidus.
 155–139 m. pr. m. e. Luzitanijos karas – romėnai užima dab. Portugaliją.
 135–132 m. pr. m. e. vergas Eunas Sicilijoje surengia sukilimą prieš romėnus.
 Nuo 133 m. pr. m. e. šiaurės Kinijoje prasideda karas tarp Han dinastijos ir klajoklių Šiongnu.
 129 m. pr. m. e. Ekbatanos mūšyje Seleukidai pralaimėjo partams. Seleukidų imperijos žlugimas.
 113–101 m. pr. m. e. Kimbrų karas – susiduria Roma ir kimbrų-germanų pajėgos.
 111–105 m. pr. m. e. Jugurtos karas – romėnai užkariauja Numidiją.

 Žymios asmenybės 
 Enijus (239–169 m.), žymus romėnų rašytojas.
 Hiparchas (190–125 m.), senovės graikų astronomas ir matematikas.
 Ptolemėjas VIII Euergetas II (182–116 m.), Egipto karalius.
 Tiberijus Grakchas (163–133 m.), Romos politikas.
 Gajus Marijus (157 – 86 m.), Romos generolas.
 Skipijonas Afrikietis (185–129 m.), Romos generolas.
 Imperatorius Vu (157–87 m.), Hanių dinastijos valdovas.
 Sima Čianis (145–90 m.), kinų istorikas.
 Posidonijus (135–51 m.), graikų filosofas (stoikas), politikas, matematikas, gamtininkas.
 Džang Sianas (m. 114 m.), kinų diplomatas, keliautojas.

 Šaltiniai